లండన్: మనీ లాండరింగ్  కేసులో మాజీ లిక్కర్ కింగ్  విజయ్ మాల్యా మంగళవారం నాడు లండన్లో అరెస్టయ్యారు. ఆ వెంటనే బెయిల్పై విడుదల కూడా అయ్యారు. ఎస్బిఐ కన్సార్షియం నుంచి తీసుకున్న 9,000 కోట్ల రూపాయల రుణాల్లో కొంతభాగాన్ని అక్రమంగా విదేశాలకు తరలించినట్టుగా విజయ్ మాల్యాపై  ఎన్ఫోర్స్మెంట్ డైరెక్టరేట్ (ఇడి)  కేసు నమోదు చేసింది. దాదాపు అరడజను దేశాల్లో ఉన్న డొల్ల కంపెనీల్లోకి ఈ నిధులు చేరినట్టుగా ఇడి ఆరోపించింది. భారత ప్రభుత్వం తరఫున బ్రిటన్ క్రౌన్ ప్రాసిక్యూషన్ సర్వీసు అధికారులు ఆయన్ను అరెస్టు చేశారు. లండన్ పోలీసులు మంగళవారం నాడు ఆయన్ను అరెస్టు చేసిన కొద్దిసేపట్లోనే వెస్ట్మినిస్టర్ మేజిస్ట్రేట్ కోర్టు బెయిల్ మంజూరు చేసింది. లండన్కు పరారైన తర్వాత మాల్యా అరెస్టయి విడుదల కావడం ఇది రెండో సారి.  బ్యాంకుల నుంచి వేల కోట్ల రూపాయల మేర  రుణా లు తీసుకొని ఎగవేసిన మాల్యా గతేడాది మార్చిలో దేశం నుంచి పరారై లండన్లో ఆశ్రయం తీసుకుంటున్న విషయం తెలిసిందే. భారత్ -బ్రిటన్ మధ్య ఉన్న ఒప్పందాల మేరకు మాల్యాను భారత్కు అప్పగించాల్సింది విదేశీవ్యవహారాల  మంత్రిత్వ శాఖ చేసిన విజ్ఞప్తి మేరకు నేరస్తుల మార్పిడి ఒప్పందాల కింద ఈ ఏడాది మొదట్లో  ఆయన అరెస్టుకు వారెంట్ జారీచేసి అదుపులోకి తీసుకున్నారు. అయితే న్యాయ స్థానాన్ని ఆశ్రయించిన మాల్యా బెయిల్పై బయటకు వచ్చారు. ఇప్పుడు తాజాగా మనీలాండరింగ్ కేసుకు సంబంధించిన ఫిర్యాదులపై ఆయన్ను అరెస్ట్ చేశారు. తొలి కేసుకు సంబంధించి డిసెంబరు 4న న్యాయస్థానంలో మాల్యా హాజరుకావాల్సి ఉంది. మొదటిసారి బెయిల్ సందర్భంగా విధించిన షరతులనే ఈ సారి బెయిల్కు కూడా విధించారు. డిసెంబరు 4 నుంచి రెండు వారాల పాటు మాల్యా కేసుపై విచారణ జరుగనుంది. ఇడి తాజా కేసుతో మాల్యాకు వ్యతిరేకంగా ఉచ్చు బలంగా బిగుస్తోందని నిపుణులు అంటున్నారు. డిసెంబరు లో విచారణ తర్వాత మాల్యాను భారత్కు అప్పగించే విషయంలో స్పష్టతకు అవకాశం ఉందని వారు చెబుతున్నారు. నా తప్పేం లేదు.. కోర్టు వెలుపల విలేకరులతో మాట్లాడిన మాల్యా ఎప్పటిలానే, తనపై ఆరోపణలు కట్టుకథలని కొట్టిపారేశారు. తాను ఏ న్యాయస్థానం నుంచీ  తప్పించుకు పోలేదని స్పష్టం చేశారు. కోర్టుకు హాజరుకావడం తన చట్టబద్ధమైన బాధ్యత అని అన్నారు. కోర్టుకు హాజరుకావడం సంతోషంగా ఉందని చెప్పారు. తన తప్పేం లేదని నిరూపించుకునే సాక్ష్యాలను కూడా కోర్టుకు సమర్పించినట్టు తెలిపారు.
landan: manee landering  kesulo maji likkar king  vijay malya mangalavaaram naadu landanlo arestayyaaru. aa ventane beyilpai vidudala kuudaa ayyaru. esbi kansarshium nunchi teesukunna 9,000 kotla roopaayala runaallo kontabhaagaanni akramamgaa videsaalaku taralinchinattugaa vijay malyapai  enforsment directorate (idi)  kesu namodu chesindi. daadaapu aradajanu deshaallo unna dolla companylloki ee nidhulu cherinattugaa idi aaropinchindi. bhaarata prabhutvam tarafuna briton croun prosicution sarveesu adhikaarulu aayannu arestu chesaru. landan poliisulu mangalavaaram naadu aayannu arestu chesina koddisepatlone vestminister magistrate kortu beyil manjuru chesindi. landanku paraaraina tarvaata malya arestai vidudala kaavadam idhi rendo saari.  byaankula nunchi vela kotla roopaayala mera  runaa lu teesukoni egavesina malya gatedadi maarchilo desham nunchi pararai landanlo aashrayam teesukuntunna vishayam telisinde. bharat -briton madhya unna oppandaala meraku malyanu bhaaratku appaginchaalsindi videsheevyavahaaraala  mantritva saakha chesina vignapti meraku nerastula marpidy oppandaala kinda ee edaadi modatlo  aayana arestuku warrent jarichesi adupuloki teesukunnaru. ayithe nyaaya sthaanaanni aasrayinchina malya beyilpai bayataku vachaaru. ippudu taajaagaa manilandering kesuku sambandhinchina firyaadulapai aayannu arest chesaru. toli kesuku sambandhinchi disembaru 4na nyaayasthaanamlo malya hajarukavalsi undi. modatisaari beyil sandarbhamgaa vidhinchina sharatulane ee saari beyilku kuudaa vidhinchaaru. disembaru 4 nunchi rendu vaaraala paatu malya kesupai vichaarana jaruganundi. idi taja kesutho malyaku vyatirekamgaa uchu balangaa bigustondani nipunulu antunnaru. disembaru loo vichaarana tarvaata malyanu bhaaratku appaginche vishayamlo spashtataku avakaasam undani vaaru chebutunnaru. naa tappem ledu.. kortu velupala vilekarulatho matladina malya eppatilaane, tanapai aaropanalu kattukathalani kottipaaresaaru. taanu e nyaayasthaanam nunchi  tappinchuku poledani spashtam chesaru. kortuku hajarukavadam tana chattabaddhamaina baadhyata ani annaru. kortuku hajarukavadam santoshamgaa undani cheppaaru. tana tappem ledani niroopinchukune saakshyaalanu kuudaa kortuku samarpinchinattu telipaaru.